ועדת הכספים, כנסת 25, פרוטוקול מספר 28, 2023-01-10 00:00

משה גפני: אני מתכבד לפתוח את ישיבת ועדת הכספים

משה גפני:  בסעיף הזה אנחנו עוסקים בגל הפיטורים הנרחב במשק

משה גפני:  אנחנו עדים לתופעה של פיטורין נרחבים במשק

משה גפני:  אני מקווה שהמציאות תהיה יותר טובה אבל נצטרך לברר את העניין הזה

משה גפני:  חבר הכנסת ינון אזולאי ביקש לקיים את הדיון בעניין הזה

מיכאל ביטון: ינון, כנראה אין בעיה של פיטורים כי בדיון הקודם האולם היה מלא

מיכאל ביטון:  עכשיו כולם הלכו לעבוד

מיכאל ביטון:  כנראה, אין בעיה

משה גפני: ינון אזולאי, בבקשה

ינון אזולאי: תודה רבה לך, אדוני היושב-ראש, האמת, מיכאל, הרמת לי

ינון אזולאי:  כשאני מסתכל פה בסופו של דבר נשארנו מעט אחרי דיון כזה

מיכאל ביטון: מעט חברי כנסת ומעט אנשים

ינון אזולאי: מה הבעיה בדיון כזה? קודם היו עצמאים שנפגעו

ינון אזולאי:  אבל המפוטרים במשק, לצערי, אנחנו לא רואים את המלחמה שלהם

ינון אזולאי:  למה? כי עתידים לפטר אותם, כי יש כאלה שכבר מפוטרים

ינון אזולאי:  ואנחנו נשארים פה לבד, לצערי

ינון אזולאי:  אבל תודה רבה לך, אדוני היושב-ראש, שנענית לקיים את הדיון הזה כי הוא דיון חשוב

ינון אזולאי:  הדיון הוא לא רק על מי שפוטרו אלא גם על צפי הפיטורים העתידי במשק

ינון אזולאי:  אנחנו מדברים על אלפי עובדים שאמורים, לצערי, להיות מפוטרים השנה: עובדי מפעל המלט הרטוב שאתה מכיר את הסיפור שם

ינון אזולאי:  גם ליווית אותם, אם אתה זוכר, בעבר

משה גפני: הם היו פה דיונים

ינון אזולאי: אז הודיעו ל-55 עובדים על סיום העסקתם

ינון אזולאי:  אנחנו מדברים על חברות הייטק מאוד גדולות, מדברים על חברת הפיננסים גולדמן-זקס שמתכננת לפטר כ-4,000 עובדים בזמן הקרוב - -     

משה גפני: יש נפילה בהייטק עכשיו

ינון אזולאי: נכון

ינון אזולאי:  אבל כל זה מביא אותנו לאלפי פיטורי עובדים

ינון אזולאי:  אתה יודע, חלק מהבעיה במדינה שהשקיעו בהייטק, וכשיש נפילה בהייטק ופתאום הולכים

ינון אזולאי:  זה לא חבר'ה עם משכורות של 1,000 שקל – זה חבר'ה שהיו עם משכורות טובות וזה היה העתיד של מדינת ישראל, ופתאום הולכים הביתה וקשה למצוא להם עבודה אחרת

ינון אזולאי:       אנחנו מדברים על עובדי מפעל אוסם שאומרים שגם הם נמצאים בתהליך של פיטורי עובדים

ינון אזולאי:  אני לא יודע, אוסם רק מעלים מחירים, אולי בגלל שלא מכרו מספיק פסטה השנה

ינון אזולאי:  אני לא יודע מה קרה שפתאום הם הולכים לפטר עובדים

ינון אזולאי:  גם סודה סטרים

ינון אזולאי:  הרשימה ארוכה פה וזה חוצה מגזרים

ינון אזולאי:  היה פה כבר דיון על פיטורי העובדים בדואר ישראל

ינון אזולאי:       יש שם יהודים, ערבים, דתיים, שאינם דתיים, חרדים – כולם נמצאים שם

ינון אזולאי:  הבעיה היא מערכתית

ינון אזולאי:  אם המדינה לא תכין תכנית עכשיו כשזה כבר מתחיל להיות מאוחר אנחנו נראה את האבטלה גואה פה גם בלי קורונה

ינון אזולאי:  לא יהיה לאותם אנשים איך להחזיר את ההלוואות שיש להם

ינון אזולאי:  מדברים על המשכנתה שעלתה, מדברים על יוקר המחיה

ינון אזולאי:  בסופו של דבר מה שיקרה זה שיבואו לקחת הלוואות והבנק לא ייתן הלוואה

ינון אזולאי:  ילכו לשוק האפור, והוא מחכה להם בזרועות פתוחות

ינון אזולאי:  לאחר מכן כשאין הוא יודע לקחת את הרכבים שלהם, מחלטים אותם, ואחר כך האנשים האלה נעלמים מחיינו, לצערי

ינון אזולאי:  בסופו של דבר הם לוקחים את החיים של אותם אנשים

ינון אזולאי:  אנחנו נגיע לתוהו ובוהו, ואנחנו ממש בדרך לשם, ולצערי, המצב רק הולך ומידרדר במהירות רבה

ינון אזולאי:  לכן הדיון הזה חשוב אבל לא כדיון סרק

ינון אזולאי:  זה דיון כדי לדעת האם בכלל קיימת תכנית מגרה בעניין הזה ומהי תכנית המגרה; ואם לא אז צריך לקיים עוד דיון בעוד חודש כדי לראות מה תכנית המגרה שלהם כי פיטורי העובדים שבדרך החלו, ופיטורי העובדים במסה מאוד גדולה גם בדרך לשם

ינון אזולאי:  תודה רבה לך, אדוני

משה גפני: חבר הכנסת אחמד טיבי, בבקשה

אחמד טיבי: אני רוצה שהוא ידבר לפניי

אחמד טיבי:  הוא ביקש יפה, והוא מהפריפריה

ינון אזולאי: אז מה אתה אומר שאין לך דיאלוג עם הישראלים 20 שנה

ינון אזולאי:  תסתכל איזה דיאלוג יש לך

מיכאל ביטון: הוא אמר שעם גפני ואיתי יש לו, אבל גם איתך, נראה לי

מיכאל ביטון:  אתה גם נחשב

ינון אזולאי: אני לא יודע

ינון אזולאי:  אנחנו צריכים לדבר על זה

משה גפני: רק למען הפרוטוקול – חבר הכנסת ינון אזולאי ביקש, חבר הכנסת ביקש - -     

אחמד טיבי: יוזם, יוזם

ינון אזולאי: יזמנו

משה גפני: הוא מכבד אותך, ואני גם כן מכבד אותך

ינון אזולאי: בגלל שאתה מירוחם, רק שתדע

מיכאל ביטון: זאת אפליה מתקנת

מיכאל ביטון:            אדוני היושב-ראש, יוזמי הדיון, חבר הכנסת טיבי ואזולאי, יזמתם דיון דרמטי

מיכאל ביטון:  אין לו רייטינג באולם אחרי הדיון הסוער הקודם

מיכאל ביטון:  אבל אולי זה זמן שאפשר לומר דברים יותר מעשיים, יותר עמוקים

מיכאל ביטון:  לדעתי, אנחנו מתקרבים לתקופה פחות טובה בביטחון התעסוקתי בישראל

מיכאל ביטון:  ראינו כמה סנוניות של פיטורים שעסקנו בהם גם בלהבים, גם בסודה-סטרים, גם בדברים שאתה מציג

מיכאל ביטון:  לי יש רק הצעה אחת מעשית כי פה זה ועדת כספים: אנחנו צריכים להטיל על הממשלה להציג לנו בתקציב הקרוב לא כמה מאות מיליונים בקרן להשקעות הון לעידוד מפעלים – ממש 3-2 מיליארד זמינים בתקציב, בין יבוצעו או לא, להציל מפעלים ולהראות מנגנוני סיוע מהירים ופשוטים בסמכות שר

מיכאל ביטון:  ואם צריך חקיקה לתת לשר סמכות

מיכאל ביטון:  מפעל שתפקד, שידע לעבוד והוא במשבר, והוא צריך הזרמה של 20% מהפעילות השנתית שלו, של 10% - להעמיד שם שלושה מיליארד שקל כקרן סיוע לעסקים מכל הסוגים: מהעסק הקטן לעסק הגדול ומנגנוני ביצוע מהירים

מיכאל ביטון:  המבחן שלנו בתקציב המדינה הקרוב הוא להעמיד את הכסף הזה

מיכאל ביטון:  למה? כי אחרי זה יתחילו בעיות ונבוא ונשאל ויגידו, אין תקציב, אין סעיף, אין שיטה ולא יודעים לתת

מיכאל ביטון:  ההזדמנות שלנו בחוק ההסדרים בתקציב המדינה זה גם חקיקה שתאפשר סיוע מהיר ואפקטיבי בסמכויות גבוהות של שר האוצר

מיכאל ביטון:       בזמנו שר האוצר בייגה שוחט – ואתה ואני גם נאבקנו על מפעלים אחרים, על פניציה – ראה שנגב קרמיקה בשנת 2000 נסגר ותוך יומיים הוא נתן חמישה מיליון שקל

מיכאל ביטון:  הדבר הזה נתן למפעל הזה 20 שנות עבודה

מיכאל ביטון:  המהירות והיכולת להגיב – לא אגדות – בכסף זמין וסמכויות שר בחקיקה בחוק ההסדרים הקרוב

ינון אזולאי: נראה לי שיש 3-2 מיליארד האלה

ינון אזולאי:  אתה חושב שאין?      

מיכאל ביטון: אני לא חושב שיש 3-2 מיליארד ואני לא חושב שהמנגנון מהיר כך שתוך יומיים אפשר לתת כסף

ינון אזולאי: המדינה ערוכה?      

מיכאל ביטון: ידענו בקורונה לתת תוך יומיים כסף

מיכאל ביטון:  שר אוצר בישראל צריך לקבל סמכויות לסיוע למפעל עם ועדה ותוך יומיים לתת כסף

מיכאל ביטון:  זה המבחן שלנו

משה גפני: תודה רבה

משה גפני:  הסיפור של כסף של מפעלים – היה לי על זה סיפור שלם בחצור הגלילית

משה גפני:  אמרו, אין כסף - -     

מיכאל ביטון: פרי גליל – אני עוקב אחריך

מיכאל ביטון:  עזרת והצלת

משה גפני: 10

משה גפני: 3 מיליון שקל שהציל את המפעל והגדיל אותו עם הכספים

מיכאל ביטון: ותמך בחקלאות

משה גפני: הרבה עובדים מטובא זנגריה

מיכאל ביטון: עיירות פיתוח

משה גפני: חבר הכנסת אחמד טיבי מיוזמי הדיון, בבקשה

אחמד טיבי: תודה רבה, מכובדי היושב-ראש, כשפניתי לוועדה ואליך, חבר הכנסת גפני, כתבתי שאני מבקש לקיים ישיבה בעניין פיטורין במפעל סודה-סטרים

משה גפני: נכון

אחמד טיבי: כ-120 עובדים מתוך 1,600 עובדים במפעל ברחבי הנגב ואזור ירושלים קיבלו זימונים לשימוע לפני פיטורין

אחמד טיבי:  העובדים סיפרו לתקשורת שהם בהלם, לא יודעים מה לעשות

אחמד טיבי:  נשים, אימהות, בעלי משפחות שנמצאים שם שנים, לא יום-יומיים, ולכן הם בדד-לוק

אחמד טיבי:  הוועדה הזאת עמדה לצד מפעלים קורסים תמיד, ואתה בראש הוועדה

אחמד טיבי:  רק לפני תקופה קיימנו דיון על מפעל "להבים" בצפון, ועכשיו גם לגבי סודה-סטרים שנמצא בנגב

אחמד טיבי:  אני שותף להצעה להקים קרן של מיליארדי שקלים לסיוע לעסקים בסכנת קריסה או פיטורים המוניים כי אחרת גם בגלל המצב הכלכלי הגלובלי וגם בגלל המצב הכלכלי כאן בארץ אלפי עובדים ימצאו את עצמם ברחוב

אחמד טיבי:  זאת קריסה כלכלית ופגיעה באנשים שעובדים

אחמד טיבי:  אלה אנשים עובדים, הם לא נטל על אף אחד – הם עובדים בצורה מכובדת ורוצים להביא פרנסה לבית

אחמד טיבי:  לכן, מכובדי, רבותיי חברי הכנסת, ביקשתי את הדיון הזה

משה גפני: תודה רבה

משה גפני:  דובי אמיתי, בבקשה

דובי אמיתי: תודה

דובי אמיתי:  הגעתי בעיקר לדיון הזה, ואני רוצה להודות לך, חבר הכנסת ינון אזולאי כי אחד הדברים החשובים - -     

אחמד טיבי:                                                                                                                                                                 למה לינון אזולאי ספציפית? לא הבנתי

ינון אזולאי: מיכאל ביטון פרגן לך קודם – לא דיברתי

אחמד טיבי: אני רוצה דיאלוג עם כלל החברה הישראלית

מיכאל ביטון: אפשר לחלק את הקרדיט לכולם

משה גפני: דובי אמיתי, למען הסדר הטוב: שני חברי כנסת הגישו בקשה לדיון בעניין הזה: חבר הכנסת ינון אזולאי וחבר הכנסת אחמד טיבי

משה גפני: ינון יותר נחמד, זה אני מסכים

דובי אמיתי: אני חושב שאתה נחמד מאוד

דובי אמיתי:  לא נתת לי להשלים, זה בסדר

דובי אמיתי:  אז אני באמת רוצה להודות לשניכם

דובי אמיתי:       מי שמזהה מגמות – זה נכון

דובי אמיתי:  המגמה כרגע מאוד ברורה: אנחנו לקראת תהליך של התרסקות

דובי אמיתי:  אני רוצה להזכיר לאדוני היושב-ראש – אנחנו שמענו לא מזמן את שר האוצר בכבודו – ואני מאוד מעריך אותו – והוא אמר שהוא הולך להגיש תקציב שיתבסס על מגמות פיסקליות שכרגע עד היום במגזר העסקי לא ראינו

דובי אמיתי:  מה שראינו זאת מדיניות מוניטרית, העלאת הריבית שמשפיעה עלינו בצורה דרמטית

דובי אמיתי:  לא ראינו שום פעולה של הממשלה הקודמת ולא הזאת שמטפלת במחוללי האינפלציה

דובי אמיתי:  אז מה קורה היום בעסקים? קורה דבר אחד ברור: אם אני לא יכול לשלוט בעלויות החשמל ולא יכול לשלוט בעלויות הדלק, הבלו והפחם, ולא יכול לשלוט בכוח האדם – ויושב לידי ידיד אמת, סמנכ"ל ההסתדרות – אנחנו מבינים שרוצים לפרוץ את כל נושא הסכמי השכר או המסגרת

דובי אמיתי:  שכר המינימום הולך לעלות באפריל והארנונה שמושפעת מהסכמי השכר, ומה נשאר לנו, המעסיקים? איפה נשאר לנו להתייעל או לחסוך? אך ורק בכוח אדם

דובי אמיתי:  לא תהיה לנו ברירה – אם אנחנו במגזר העסקי לא נקבל תשובות של הקפאת מחירים והורדת חלק גדול מהעלויות והתשומות שלנו לא תהיה לנו ברירה, והמגמה תהיה מאוד ברורה, לצערי – ניאלץ להיכנס לגל פיטורים

משה גפני:   אתה אמרת שאתה רוצה שיהיה שולחן עגול

דובי אמיתי: אני מגיע לזה

משה גפני: דיברתי עם שר האוצר

משה גפני:  זה צריך ללכת לכיוון הזה כיוון שהתקציב יגיע לפה

משה גפני:  אתה יודע, זאת ועדה מאוד חברתית

משה גפני:  היא לא תיתן יד לפיטורי עובדים ואני לא חושב שזאת המגמה של שר האוצר

משה גפני:  לכן אתם צריכים לשבת יחד

דובי אמיתי: זה בדיוק אחד הדברים שאני מתכוון להתייחס אליו

משה גפני: בבקשה, בקצרה

דובי אמיתי: לפני שאני עובר ל"בקצרה" – יושבת פה מנכ"לית זרוע העבודה שאנחנו עובדים יחד קרוב לשנתיים ויושבת פה נציגת אגף תקציבים נועה שוקרון

דובי אמיתי:  בשנתיים האחרונות ובעיקר בשנה וחצי האחרונה עסקנו יחד עם ההסתדרות במסגרת מנהלת המעסיקים שהקמנו שזה משהו חדש שכנראה עדיין לא הגיע לשולחן הזה

דובי אמיתי:  במשך שנה וחצי החזרנו לתעסוקה עשרות אלפים של אנשים בהכשרות מקצועיות עם טיוב נכון למשק הישראלי

דובי אמיתי:  זאת הייתה המשימה שלנו

דובי אמיתי:  אנחנו לא הולכים לפיטורים לפני שהגענו לקצה גבול היכולת

דובי אמיתי:  לכן אם אנחנו רוצים להמשיך במגמה של חזרה לתעסוקה מלאה וטיוב כוח אדם אנושי למקומות הנכונים

דובי אמיתי:  בסופו של יום נצטרך להגיע לעסקת חבילה אמיתית

דובי אמיתי:  זה השולחן העגול שעליו דיברת

דובי אמיתי:       ואני פונה אליך אישית עם היכולות שיש לך כיושב-ראש ולוועדה הנכבדה הזאת

דובי אמיתי:  אני גם קורא בהזדמנות הזאת להסתדרות

דובי אמיתי:  אני שומע את הרוחות הלא נעימות

דובי אמיתי:  שלושת השחקנים הכי חשובים: הממשלה, ההסתדרות והמעסיקים שכרגע אני מייצג אותם – להיכנס לשולחן העגול, להיכנס לעסקת חבילה כדי שנוכל להוביל לצמיחה במשק ולעצור את הגל שמטריד אותי מאוד

דובי אמיתי:  תודה

משה גפני: תודה רבה

משה גפני:  חברת הכנסת מיכל שיר סגמן ואחריה חברת הכנסת אימאן ח'טיב יאסין

מיכל שיר סגמן: תודה רבה, אדוני היושב-ראש, אנחנו רואים מצד אחד את גל הפיטורים אבל אנחנו גם מבינים שיש לא מעט חברות יציבות שבכל זאת מפטרות

מיכל שיר סגמן:  אומרים – עליית ריבית, קשה לנו, כבד לנו וכולי

מיכל שיר סגמן:  אני חוששת מסוג של אפקט

מיכל שיר סגמן:  הרי בכלכלה כשיש תחזיות קשות אנחנו רואים את החברות היציבות יותר שאין להן כרגע לחץ כלכלי משחררות כבר מראש אנשים

מיכל שיר סגמן:  לדעתי, צריך לתת על זה ספציפית את הדעת מאחר שאנחנו יודעים שלפעמים אפקט דומינו בכלכלה עלול להוביל לתוצאות לא פחות חמורות מאשר עסק שנמצא כרגע בלחץ כלכלי שהריביות מקשות עליו ומעלות לו את ההוצאות

מיכל שיר סגמן:  לכן בתכנית של האוצר הייתי רוצה התייחסות איך בולמים, קודם כול, את האפקט הפסיכולוגי של המשק, של הכלכלה ולייצר סוג של כדור הרגעה, שזה משהו מאוד חשוב

מיכל שיר סגמן:  תודה

משה גפני: תודה רבה

משה גפני:  חברת הכנסת יאסין

אימאן ח'טיב יאסין: אנחנו היינו עדים בשנתיים האחרונות בעקבות גל הקורונה וגם במהלך גל הקורונה לסגירת עסקים, לרוב עסקים קטנים והפסדיים

אימאן ח'טיב יאסין:  בעקבות זאת יש אוכלוסיות שנפגעו ופוטרו מהעבודה, ואני חייבת לציין שהראשונות שפוטרו בשיעורים גבוהים יותר הן הנשים

אימאן ח'טיב יאסין:  זאת סוגיה שצריך לקחת אותה בחשבון

אימאן ח'טיב יאסין:  אלה עובדות ואני יכולה להביא לך גם נתונים לגבי זה וגם לגבי פיטורים לא כדין בתקופה שנשים יצאו לחל"ת ולא החזירו אותן, והיה צריך חתימה של השר

אימאן ח'טיב יאסין:  בשנה היה ממוצע של 1,000 מקרים כאלה

אימאן ח'טיב יאסין:  באחת השנים של הקורונה זה היה 11,000

אימאן ח'טיב יאסין:  זה אומר דרשני ולבדוק מה באמת קורה

אימאן ח'טיב יאסין:       לצערי הרב, לכאורה היינו אמורים אחרי חזרת המשק לתפקוד שאנשים יחזרו לחיים רגילים אבל פתאום אנחנו רואים גל פיטורין דווקא בתחום ההייטק

אימאן ח'טיב יאסין:  לכאורה היינו מצפים שדווקא במדינת ישראל התחום הזה יפרוץ ויקלוט יותר אנשים

אימאן ח'טיב יאסין:  לדעתי,  הסוגיה הזאת קשורה להרבה גורמים

אימאן ח'טיב יאסין:  נדבר בכלל על הנושא של פיטורים ובעיקר על עסקים ונושא של ריביות גבוהות שהבנקים קובעים והעסקים לא יכולים לעמוד בהם, ובסופו של יום מה שנשאר לבעלי העסקים זה המשאב האנושי, כוח האדם, לפטר חלק ולהעמיס על אחרים, ובלית ברירה האחרים ימשיכו לעבוד

אימאן ח'טיב יאסין:  כי אין להם ברירה והם רואים שיש גל פיטורים וימשיכו לסבול ולעשות את העבודה, וזה בכלל לא ראוי ולא אנושי

אימאן ח'טיב יאסין:       לכן, כבודו, צריך שהוועדה תבקש תכנית סדורה של הרשויות הרלוונטיות – מה התכנית שלהם כדי להתמודד עם הפיטורים האלה? אם אני אדבר ספציפית על החברה הערבית, המצב הוא גרוע לפני כן ועכשיו עוד יותר

אימאן ח'טיב יאסין:  יש לנו בעיה יותר ספציפית שגברים בגיל 55 ומעלה הם יותר מובטלים

אימאן ח'טיב יאסין:  למה? כי רובם עובדים בעבודות שחורות, ואז מגיעים למצב בריאותי שהם לא יכולים לעשות את העבודה הזאת ואז מפטרים אותם או הם מתפטרים כי אין להם יכולת אחרת

אימאן ח'טיב יאסין:  השאלה גם בסוגיה הזאת איך מראש אנחנו כרשויות, כמדינה, כמחוקקים מפקירים פלח כזה ולא נותנים מענה, ובסופו של יום הם יהיו גם נטל על על עצמם, גם על החברה, והתוצר שייצא משם הוא רק תוצר שלילי

אימאן ח'טיב יאסין:  לכן צריך לתת גם פתרון לסוגיה הזאת

משה גפני: תודה רבה

משה גפני:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש, לצערי, לא הייתי בתחילת הדיון אבל אני אנסה להתייחס בכל זאת

ולדימיר בליאק:  אנחנו חיים היום בעידן אחר

ולדימיר בליאק:  פעם ההורים שלי, לא משנה באיזו מדינה, עבדו באותו מקום 30-20 שנה אחרי סיום הלימודים ועד היציאה לגמלאות

ולדימיר בליאק:  עכשיו אנשים משנים את מקום העבודה בממוצע כל שלוש או חמש שנים, וזה עוד הולך להשתנות

ולדימיר בליאק:  יש גם מקצועות נעלמים

ולדימיר בליאק:  כל זה אנחנו מכירים וזה חלק מהבעיה

ולדימיר בליאק:       יש, כמובן, אני לא רוצה כל כך להיכנס לזה אבל יש סיבות מיוחדות לגל הפיטורים בהייטק

ולדימיר בליאק:  זה גם קשור לעליית הריבית במשק

ולדימיר בליאק:  בכלל, תחום ההייטק הוא תחום יחסית - -     

משה גפני: אנחנו דיברנו על זה

משה גפני:  ההייטק נפגע מאוד

ולדימיר בליאק: זה תנודתי לא רק אצלנו אלא גם בעולם

ולדימיר בליאק:  זאת בעיה כי אנשים שנפלטים אין להם תמיד היכולת להתנייד בין מקומות העבודה

ולדימיר בליאק:  כאן האתגר – גם האתגר של העובדים עצמם וגם האתגר שלנו כנבחרי ציבור וכממשלה

ולדימיר בליאק:       המטרה צריכה להיות שקודם כול במערכת החינוך לתת מההתחלה את הכלים הנדרשים לאנשים כדי להשתלב בשוק העבודה, ולא רק להשתלב אלא גם להתנייד בין מקומות העבודה

ולדימיר בליאק:  זה אתגר מאוד גדול

ולדימיר בליאק:  לדעתי, יש משמעות מאוד גדולה לזרוע העבודה ולמערכת ההכשרות המקצועיות, בייחוד בגילאים יותר מתקדמים – 40, 45, 50 - אנשים שנפלטים ממקום עבודה מאוד קשה להם להשתלב מחדש

ולדימיר בליאק:  כאן לזרוע העבודה ולקורסים להכשרה מקצועית יש משמעות רבה

ולדימיר בליאק:       בשולי הדברים, לדעתי, המעבר של זרוע העבודה ממשרד הכלכלה למשרד העבודה והרווחה זה טעות כי זה מסמן את האנשים כנתמכים ולא כמי שרוצה לחזור לשוק העבודה

ולדימיר בליאק:  גם לסמנטיקה יש משמעות, ואני אשמח לתהות על כך ובקדנציה הקרובה נעקוב אחרי זה

ולדימיר בליאק:       אני אומר גם כיושב-ראש שדולת התעשייה בקדנציה הקודמת וגם כנראה בקדנציה הזאת יחד עם ידידי אלי דלאל: אנחנו צריכים לתמוך בעסקים המקומיים ובתעשייה המקומית כי זה מכפיל כוח מאוד משמעותי בשוק העבודה ובתעסוקה

ולדימיר בליאק:  תודה רבה

משה גפני: תודה רבה

משה גפני:  תאיר איפרגן, מנכ"לית זרוע העבודה במשרד הכלכלה

משה גפני:  עדיין

תאיר איפרגן: בינתיים

משה גפני: אתם אמורים לעבוד למשרד הרווחה?     

תאיר איפרגן: זה אפילו יותר דרמטי

תאיר איפרגן:  לפי ההסכמים הקואליציוניים לא כל הזרוע עוברת, אלא מפצלים את זרוע העבודה

תאיר איפרגן:  חציה אמורה להישאר במשרד הכלכלה והתעשייה וחציה למשרד הרווחה

משה גפני: זה מרמלה דרומה?      

תאיר איפרגן: לא

תאיר איפרגן:  זה לפי אגפים

מיכאל ביטון: זה האצבעות בכף היד והכתף

משה גפני: מה שהיא אומרת חשוב

משה גפני:  אני רוצה לדעת

תאיר איפרגן: לפי אגפים, אדוני היושב-ראש

משה גפני: כלומר?      

תאיר איפרגן: אני אגיד מילה על זרוע העבודה

תאיר איפרגן:  זרוע העבודה היא במבנה של משרד ממשלתי מלא – 900 עובדים, תקציב של 3

תאיר איפרגן: 6 מיליארד שקל, יש 11 אגפים בכירים ברמה של סמנכ"לים שעוסקים במדיניות שוק התעסוקה

תאיר איפרגן:  שלושה אגפים: האגף להכשרה מקצועית, מ"ט – ההנדסאים והטכנאים ומנהל אוכלוסיות שמטפל בשילוב אוכלוסיות יעד: חרדים, ערבים, בעלי מוגבלויות בתוך שוק העבודה – שלושת האגפים האלה, לפי ההסכמים הקואליציוניים אמורים לעבור למשרד הרווחה

תאיר איפרגן:  שאר היחידות שהן יחידות רגולציה, חקיקה, מדיניות שוק העבודה, עובדים זרים, שכר מינימום, זכויות עובדים אמורות להישאר במשרד הכלכלה והתעשייה

ינון אזולאי: מה אתה מסתכל עליי ככה? פשוט מדברים פה על פיטורי עובדים ורוצים לסדר לכמה עובדים שעכשיו פיטרו אותם

ינון אזולאי:  איפה הבעיה?      

קריאה: פה סוגרים הסכמים קואליציוניים, הרב גפני?      

משה גפני: לא, לא

משה גפני:  אני רק שאלתי אותה איך זה הולך להתחלק כי תהיה הרבה תשומת לב מהוועדה כאן לפעילות הזאת של זרוע העבודה

יצחק פינדרוס: בגלל שאתה כל כך מוטרד - - - מינתה שר מיוחד לדבר הזה

משה גפני: איזה שר?      

יצחק פינדרוס: יואב בן צור הולך להיות שר מיוחד על שלושת האגפים של זרוע העבודה

משה גפני: אני לא מבין בפוליטיקה

ולדימיר בליאק: אבל חסר לנו עכשיו שר במשרד הכלכלה שיהיה אחראי על האגפים שנשארו

ינון אזולאי: הרב גפני, זה כמו שעכשיו ירצו להכניס אותך לשר במשרד ראש הממשלה שהוא חבר בקבינט

ינון אזולאי:  זה סתם מסובך מדי, נכון?      

ולדימיר בליאק: מי השר האחראי על האגפים שנשארו במשרד הכלכלה?      

מיכאל ביטון: אני מבקש שאת הסוגיות הקואליציוניות תסגרו במקום אחר

ינון אזולאי: אז תגיד את זה בלשכה של השר במשרד למורשת ירושלים

ולדימיר בליאק: אין מורשת ירושלים

ולדימיר בליאק:  פיצלתם את זה

ינון אזולאי: הוא גם הסתבך

ולדימיר בליאק: פיצלתם את המורשת מבירת הנצח של העם היהודי

ינון אזולאי: אם אתה יכול להגיד לו את זה באתר במירון אנחנו נשמח

משה גפני: רבותיי, החלק האמנותי הסתיים

משה גפני:  בבקשה

משה גפני:  כפי ששמעת, אנחנו התכנסנו, לפי הבקשה של חברים שמרגישים – וזאת גם ההרגשה שלי – שאנחנו הולכים לגל פיטורים

משה גפני:  אני רוצה לדעת האם יש לכם תכניות כדי להתמודד עם זה

משה גפני:       סודה-סטרים, למשל, והמערכת כולה

משה גפני:  האם יש היתכנות לעשיית קרן כפי שאמר חבר הכנסת ביטון, כדי לעזור למפעלים שלא יקרסו בעקבות גל הפיטורים הזה

משה גפני:  אני עברתי את זה כאן בוועדה עם פרי גליל

משה גפני:  היה חסר למעלה מעשרה מיליון שקל

משה גפני:  השרים אמרו: אין לנו כסף לעניין הזה

משה גפני:  לפי הקריטריונים נגמר הסיפור, ואני נלחמתי על זה שהכסף הזה יגיע וזה הציל לא רק את פרי גליל אלא גם את חצור הגלילית

משה גפני:  האם יש לכם תכניות כאלה? האם אתם בעניין? בבקשה

מיכאל ביטון: רק תוספת: יש גם עידוד השקעות במפעלים

מיכאל ביטון:  איך זה מתחבר אליכם?      

תאיר איפרגן: אני אתחיל בנתונים ואחר כך אגיד כמה מילים על זרוע העבודה ואולי איזה שחקן חסר בחדר

תאיר איפרגן:  אנחנו רואים היחלשות או האטה מסוימת בנתונים המקרו כלכליים, יושב-ראש הוועדה

תאיר איפרגן:  ועדיין, אני חייבת להגיד ששיעור העבודה הוא 4

תאיר איפרגן: 1%

תאיר איפרגן:  הוא נמוך גם בהשוואה היסטורית

תאיר איפרגן:  היקף המשרות הפנויות במשק - -     

משה גפני: אבל השיעור הזה הוא לא בכל הערים

משה גפני:  יש ערים של 8%, 10%, 20%

תאיר איפרגן: נכון

תאיר איפרגן:  אני אתייחס לכול

משה גפני: מיכאל, היא צודקת

מיכאל ביטון: לא, הממוצע הורג את הכאב

מיכאל ביטון:  כשהממוצע - - - הכאב לא נראה

מיכאל ביטון:  יש ערים עם 10%, 20% אבטלה

משה גפני: אבל אמרת בהתחלה שזה ועדת כספים

משה גפני:  צריך להיות עם עיניים פקוחות

משה גפני:  אנחנו מדברים על הנושא הכלכלי

משה גפני:       המציאות היא שהיו שנים הרבה יותר קשות - -     

מיכאל ביטון: כן, מסכים

משה גפני: - - אנחנו רק חוששים ולכן הנושא הזה עולה לדיון

מיכאל ביטון: והחלשים ביותר כי הממוצע לא מוודא - -     

משה גפני: לא בגלל החלשים

ינון אזולאי: מיכאל, תן ליושב-ראש לסיים את דבריו

מיכאל ביטון: אתה צודק

מיכאל ביטון:  אני אשתוק

משה גפני: אנחנו התכנסנו לא בגלל שהמצב הוא קטסטרופה, היו שנים הרבה יותר קשות

משה גפני:  אנחנו התכנסנו בגלל המגמה

משה גפני:  אנחנו לא יודעים לאן המגמה הולכת

משה גפני:  האבטלה שעליה אנחנו מדברים יכולה לעצור ולרדת, והיא יכולה, חלילה, לעלות

משה גפני:  אנחנו צריכים לקיים את הדיון הזה עכשיו

משה גפני:  לכן אני רוצה לדעת מה אתם הולכים לעשות

תאיר איפרגן: אז עוד מילה אחת

תאיר איפרגן:  אתה צודק – אני מדברת בנתונים מקרו-כלכליים ובסוף יש אזורים מורכבים יותר או פחות – אנחנו גם יודעים להצביע עליהם

תאיר איפרגן:  ובכל זאת היקף המשרות הפנויות היום במשק עומד על 141,000 – זה הגבוה ביותר בכל הזמנים; היה 150,000 בחודשים האחרונים

תאיר איפרגן:  אז גם פה אנחנו רואים מעט ירידה, ועדיין מדובר, בטח בהשוואה ל-2019 לפני הקורונה בהיקף משרות פנויות גבוהות מאוד

תאיר איפרגן:  אחד הענפים, מקום שני בסדר, עם היקף המשרות הפנויות הכי גבוה הוא ההייטק

תאיר איפרגן:  זאת אומרת מול כל מה שאמרנו בנתונים אנחנו רואים האטה והיחלשות, ועדיין הנתונים המקרו-כלכליים הם טובים

תאיר איפרגן:  אתה צודק, יושב-ראש הוועדה, יש איזושהי מגמה

תאיר איפרגן:  היקף המשרות הפנויות בענף ההייטק הוא עדיין מהגבוהים במידע ותקשורת

ינון אזולאי: איך את מסבירה את הפיטורים בהייטק? אין לכם סנכרון? אי אפשר לפנות לשם?      

תאיר איפרגן: זה לא שאין סנכרון, זה מה שאני מנסה להסביר

תאיר איפרגן:  אנחנו קוראים על מפעל או על חברה שמפטרים אבל כשמסתכלים על כל הנתונים של שוק העבודה עדיין בנתונים מקרו-כלכליים היקף המשרות הפנויות בענף מידע ותקשורת, הוא ההייטק, הוא גבוה

ינון אזולאי: אני שואל למה אין קליטה

תאיר איפרגן: יש קליטה

ינון אזולאי: אם יש קליטה זה לא צריך להיות ככה

תאיר איפרגן: יש קליטה

ינון אזולאי: אולי לא הבנתי

ינון אזולאי:  אם יש פיטורים – את אומרת שזה עדיין - -     

אימאן ח'טיב יאסין: אז למה מפטרים?      

ינון אזולאי: אין בעיה שיפטרו כי אני מבין שבאותה חברה יש בה בעיה

ינון אזולאי:  אין בעיה

ינון אזולאי:  אבל, למשל, באמדוקס פיטרו 100 עובדים ואפשר להגיד להם, תלכו לאלביט שבה יש משרות פנויות

ינון אזולאי:  אתם עושים את זה?      

תאיר איפרגן: כן, זה קורה

תאיר איפרגן:  תכף נדבר על הכלים

ינון אזולאי: אז השאלה כמה פיטורי עובדים היו בצד אחד של ההייטק וכמה משרות פנויות יש בצד השני של ההייטק

נועה שוקרון: אני אתייחס

נועה שוקרון:  אני רכזת תעסוקה באגף תקציבים

משה גפני: בבקשה

נועה שוקרון: לעניין הדיון הזה ספציפית הנתון הרלוונטי הוא סך המועסקים בענף פחות המשרות הפנויות

נועה שוקרון:  בעצם אם ענף ההייטק גדל במספר המועסקים בו מחודש לחודש – ואלה הנתונים גם בחודשים האחרונים – ענף ההייטק גדל במספר המועסקים – המשמעות היא שגם אם יש חברות שפיטרו האנשים האלה מצאו עבודה ועוד באותו ענף שהוא ענף - - -     

משה גפני: זה מה שאני שואל

משה גפני:  אם את אומרת לי שהם מסודרים אז אני יודע שבהייטק אין לנו בעיה

משה גפני:  כי הזעקה היא לא מפה

משה גפני: המגמה ברורה

תאיר איפרגן: כשיש המגמה הזאת שעליה אנחנו מצביעים שיכולה להיות האטה יש שני דברים, יושב-ראש הוועדה: מהלך אחד הוא מול החברה או מול המפעל שאמור להיסגר

תאיר איפרגן:  זה קצת הכלים שדיברו עליהם חברי הכנסת – האם ובאיזה אופן מסייעים למפעל עצמו

תאיר איפרגן:  השחקן שחסר פה בחדר הוא משרד הכלכלה והתעשייה כי אצלו יושבים הכלים לסיוע למפעלים ולחברות דרך מרכז השקעות, דרך הסוכנות לעסקים קטנים ובינוניים

תאיר איפרגן:  הוא לא כאן בחדר

תאיר איפרגן:  אני ממליצה להזמין אותו לדיונים הבאים

תאיר איפרגן:  זרוע העבודה לא עוסקת בצד הזה

תאיר איפרגן:  לזרוע העבודה אין הכלים לסייע למפעלים או לחברות עצמן

תאיר איפרגן:       איפה אנחנו נכנסים לתמונה? אם כלו כל הקצין ואכן בוצעו הפיטורים עצמם - -     

משה גפני: קצת מסובך מה שאת אומרת

משה גפני:  הרי אנחנו מדברים על אותו דבר

משה גפני:  את במשרד הכלכלה נכון להיום

משה גפני:  מה את רוצה שנעשה? שאנחנו נביא את כל האגפים של משרד הכלכלה?      

תאיר איפרגן: לא את כל האגפים

תאיר איפרגן:  א', את מנכ"ל משרד הכלכלה והתעשייה

תאיר איפרגן:  אני רק אומרת שמשרד הכלכלה והתעשייה בנוי - -     

משה גפני: אתם לא אומרים להם שצריך - -     

טמיר כהן: אנחנו גם מזמינים את השר

משה גפני: לא חשוב

תאיר איפרגן: אני לא נכנסת את מי - -     

משה גפני: אבל אני נכנס

תאיר איפרגן: אבל, יושב-ראש הוועדה, אני לא יודעת מי הזמין את מי

תאיר איפרגן:  אני אומרת לך שכשמסתכלים על מפעל או חברה במשבר יש שני שחקנים שבאים יחד לתת מענה: שחקן אחד הוא משרד הכלכלה והתעשייה שבו יש מספר אגפים כמו רשות ההשקעות, הסוכנות לעסקים קטנים, שלהם הכלים, התמריצים והתכניות לסייע למפעל

תאיר איפרגן:  זרוע העבודה נכנסת כשהיא צריכה לתת פתרון לעובד בין הוא פוטר או בין המפעל אומר שכדי להמשיך להתקיים הוא צריך קרן השקעות כדי לתמוך בו אבל גם לשדרג לו את העובד מבחינה טכנולוגית

משה גפני: אתם נכנסתם לבעיה שעתידה לקרות במפעל "להבים" בנהרייה?      

תאיר איפרגן: נכון

תאיר איפרגן:  נכנסנו

משה גפני: ומה ראיתם?      

תאיר איפרגן: עשינו מיפוי של כל העובדים שהם בפוטנציאל להיות מפוטרים

תאיר איפרגן:  כל עוד יש ניסיונות לשקם את המפעל עצמו ולעזור לחברה עצמה בשדרוג טכנולוגי ובכל מיני פתרונות - -     

משה גפני: יש שם ארבעה קונים שרוצים לקנות את המפעל

משה גפני:  מי במדינת ישראל מטפל בזה?      

תאיר איפרגן: מנכ"ל משרד הכלכלה והתעשייה

משה גפני: הוא היה פה בישיבה הקודמת

משה גפני:  אבל אני הייתי בטוח שאת תגידי לנו

תאיר איפרגן: אז אני אגיד לך מה כן לעובדים

משה גפני: לשקם את המפעל

משה גפני:  אנחנו הרי רוצים - -     

תאיר איפרגן: אבל, אדוני היושב-ראש, גם אם אני רוצה אין לי הכלים להגיד לך איך לעזור למפעל עצמו

תאיר איפרגן:  לזה חסר מנכ"ל משרד הכלכלה והתעשייה

משה גפני: טוב

משה גפני:  זה מה שנקרא רגולציה מסובכת

תאיר איפרגן: ברגע שמחליטים לסייע למפעל או לחברה אני נכנסת בשני מהלכים: מהלך אחד שבו אני נכנסת הוא לסייע לאותם עובדים לשמר אותם באותו מפעל בדרך של שדרוג העובדים הקיימים בהכשרות ובהסבות מקצועיות

תאיר איפרגן:  לזה יש לנו מערך הכשרות

משה גפני: יש לי שאלה אלייך: את הרי מטפלת בעובדים

משה גפני:  בהפסקה של העבודה שלך את לא שואלת את מנכ"ל המשרד שלכם האם צריך לטפל בעובדים או שהוא מוצא פתרון למפעל? את לא שואלת אותו?      

תאיר איפרגן: בטח שכן

תאיר איפרגן:  זה שיח משולש

משה גפני: אז את יכולה להגיד לי מה אמר לך מנכ"ל משרד הכלכלה?      

תאיר איפרגן: על מי, על "להבים"? מנכ"ל "להבים"?      

משה גפני: מנכ"ל משרד הכלכלה

משה גפני:  מה הוא אמר לך בהפסקה על "להבים"?      

תאיר איפרגן: חבר הכנסת גפני, אני לא רוצה להיות בפוזיציה שבה אני אומרת מה משרד הכלכלה והתעשייה עושה

תאיר איפרגן:  אני לא מנכ"לית משרד הכלכלה והתעשייה

ינון אזולאי: לא, הוא שאל מה הוא אמר לך, לא מה הוא עושה

תאיר איפרגן: מה זה מה הוא אמר לי? על "להבים"? שיש ניסיונות - -     

יצחק פינדרוס: השאלה היא פשוטה - -     

תאיר איפרגן: זה לא כזה מסובך

משה גפני: אני אפשט את זה

משה גפני:  חברי הכנסת העלו את הבעיה של פיטורי עובדים במשק

משה גפני:  אחת הבעיות שקיימנו עליה דיון זה מפעל "להבים" בנהרייה

תאיר איפרגן: נכון

תאיר איפרגן:  אני הייתי בדיון הזה

משה גפני: מדובר על כך שבעוד שנה יפוטרו, לפי התכנית הזאת, 980 עובדים

משה גפני:  ואז את נכנסת לעניין לטפל בכל עובד

תאיר איפרגן: נכון

משה גפני: אבל את – ככה אני חושב – מתוך סקרנות האם את צריכה לטפל בזה או לא, את צריכה לברר האם המפעל ייסגר או לא

משה גפני:  מי מופקד על זה? מנכ"ל משרד הכלכלה

תאיר איפרגן: נכון

משה גפני: אני שואל אותך האם בהפסקה של העבודה שלך שאלת אותו מה המצב עם המפעל הזה - -     

תאיר איפרגן: בוודאי, בוודאי ששאלתי

משה גפני: ומה הוא ענה?      

תאיר איפרגן: שהם עדיין מנהלים שיח עם הנהלת המפעל בניסיון להציל את המפעל

ינון אזולאי: הפסקה זה בדרך כלל אוף דה רקורד

ינון אזולאי:  מה שאלת אותו און דה רקורד?       

תאיר איפרגן: זה באמת האירוע

משה גפני: בבקשה, גברת איפרגן

תאיר איפרגן: יש שלושה ערוצים שאנחנו פועלים בהם: ערוץ אחד הוא ערוץ ההכשרות המקצועיות וההסבות המקצועיות

תאיר איפרגן:  שם אנחנו מפעילים מערך מאוד רחב עם הרבה מאוד פעילות ברחבי הארץ של כ-300 מוסדות שמבצעים הכשרות מקצועיות

תאיר איפרגן:  זה עבר שדרוג ורפורמה משמעותית בשנה וחצי האחרונות

תאיר איפרגן:  יש הרבה יותר הכשרות עם מעסיקים בקצה

תאיר איפרגן:  כך הוקמה מנהלת המעסיקים שהתייחס אליה יושב-ראש נשיאות המגזר העסקי

תאיר איפרגן:  במהלך הזה רק בשנה האחרונה הכשרנו 19,000 עובדים מסובסדים – יש גם כאלה שהם לא מסובסדים – במימון ממשלתי להכשרות עם מעסיק בקצה

תאיר איפרגן:  זה מהלך מיוחד של הקמת מנהלת המעסיקים

תאיר איפרגן:  לא קרן המעגלים, היא נסגרה

תאיר איפרגן:  יש 19,000 הכשרות עם מעסיק בקצה שזה אומר מחויבות להשמה

תאיר איפרגן:  זה מהלך אחד שאנחנו עושים

תאיר איפרגן:       לבד מזה יש לזרוע העבודה כ-60 מרכזי הכוון שפזורים בכל רחבי הארץ, בעיקר מפתחות בחברה החרדית, ריאנים בחברה הערבית, ויש לנו 12 מרכזי הזדמנות משותפים יחד עם משרד הרווחה

תאיר איפרגן:  אליהם יכולים להגיע מחפשי עבודה, דורשי עבודה

תאיר איפרגן:  גם הרבה מאוד עבודה שאנחנו עושים בתוך הקהילה כדי לגרום להם להגיע לאותם מרכזים ולקבל אבחון והכוון אל מול ההשכלה הקיימת או אל מול הפערים והפניה להכשרות

תאיר איפרגן:  השינוי המשמעותי שנעשה הוא שההפניה להכשרות יהיו עם מעסיק בקצה

תאיר איפרגן:  זה שלושת הכלים והתשתיות הקיימים בזרוע העבודה

משה גפני: מאה אחוז

תאיר איפרגן: עוד דבר אחד – הדבר הזה קורה גם עם שירות התעסוקה

תאיר איפרגן:  כלומר זרוע העבודה מקצה תקציב לשירות התעסוקה לשוברים להכשרה

תאיר איפרגן:  כשהמובטל מגיע ללשכת התעסוקה הוא מקבל גם שם אחרי אבחון והכוון שובר במימון ממשלתי לבצע את ההכשרה

תאיר איפרגן:  זאת הדרך שלנו לטפל בעובדים

תאיר איפרגן:  כשיש משבר מאוד ספציפי כמו "להבים" אז אנחנו נכנסים פיזית למפעל, עושים מיפוי של העובדים הקיימים

תאיר איפרגן:  מבינים השכלה, גיל, היקף המשרות הפנויות באותו אזור וניסיון לחבר מעסיק לעובד ולקדם הכשרות בין on the job training ובין בהכשרות ישירות

משה גפני: תודה רבה

משה גפני:  חבר הכנסת עאידה, בבקשה

עאידה תומא סלימאן: תודה רבה, כבוד היושב-ראש, אני רוצה להתייחס נקודתית יותר לעבודה של הכשרות ושל הניסיון להחזיר אנשים לשוק העבודה או לשדרג את התעסוקה שלהם

עאידה תומא סלימאן:  היה לנו פרסום והיו גם כמה ישיבות בנושא

עאידה תומא סלימאן:       אנחנו יודעים שהיום גברים ערבים, במיוחד אחרי הקורונה, לא הצליחו לחזור לשוק העבודה לפחות כמו נשים ערביות וכמו האוכלוסייה באופן כללי

עאידה תומא סלימאן:  הייתה תכנית שהקדשתם - - -     

משה גפני: אמרת לי

משה גפני:  אין הגברים הערבים – לכן הם לא הגיעו, לא חזרו

אימאן ח'טיב יאסין: דיברתי על חלק מזה

משה גפני: למה דווקא הגברים הערבים?      

אימאן ח'טיב יאסין: גברים מעל גיל 55

עאידה תומא סלימאן: חלק מזה הוא שהם מגיעים לגיל מסוים אחרי עבודות מאוד שוחקות והם צריכים הכשרות והסבות מקצועיות

עאידה תומא סלימאן:  גם לא עושים פוקוס על הקבוצה הזאת ולא נותנים לה את המענים האמיתיים במרכזים שאתם מדברים עליהם, וצריך לשכלל שם את העבודה

עאידה תומא סלימאן:       היה פרסום על התכנית שהייתה לכם לסוג של הסבה מקצועית שנותנים מענק לאנשים שיוצאים לקבל הכשרה מקצועית ש-87% מהמענקים האלה ניתנו לנשים חרדיות

עאידה תומא סלימאן:  אמנם שיעור הנשים החרדיות העובדות הוא גבוה יותר אפילו מנשים יהודיות באופן כללי

עאידה תומא סלימאן:  במקביל רק 14% מהאוכלוסייה הערבית קיבלו את זה

עאידה תומא סלימאן:  אחד הטיעונים היה שלא היו מספיק בקשות מהצד הערבי

עאידה תומא סלימאן:  הגיע הזמן לחשוב בצורה אחרת כאשר מנגישים את השירותים האלה – מה אתם הולכים לעשות בעניין הזה כשאתם מחדשים את התכנית הזאת

תאיר איפרגן: את מדברת על דמי קיום במהלך ההכשרה

עאידה תומא סלימאן: כן, דמי קיום

תאיר איפרגן: קודם כול כל מיצוי הזכויות של האוכלוסייה הערבית מול כלים אחרים שקיימים בזרוע זה אתגר מאוד משמעותי, וזה אחד המהלכים שאנחנו עושים עם הרשות לפיתוח כלכלי של החברה הערבית – איך לכלים הקיימים יש מיצוי וניצול מיטבי

תאיר איפרגן:  אנחנו בודקים עכשיו את כל הנתונים של דמי הקיום והמלגות

תאיר איפרגן:  אחד המהלכים המשמעותיים שעשינו – קודם כול היעדים שהצבנו לאותם מרכזי ריאן זה לתת דגש גדול יותר לתעסוקת נשים ערביות מאשר גברים ערבים כי בנתונים המקרו כלכליים הנשים הערביות הן עדיין בשיעור השתתפות הרבה יותר נמוך

עאידה תומא סלימאן: נכון

תאיר איפרגן: את היחס הזה סידרנו בעדכון החדש שעשינו למרכזים ושינינו מעט את היעדים

תאיר איפרגן:  להגיד להם, זה כבר לא 80% נשים ו-20% גברים, אלא 60%, 40%

תאיר איפרגן:  עדיין שיעור תעסוקת נשים הוא הרבה יותר נמוך, ובקרב הגברים אנחנו גם רואים התאוששות ניכרת ברבעון האחרון

תאיר איפרגן:  שינינו שם את היחס ולכן המרכזים פועלים הרבה יותר באיתור ובחיפוש אותם גברים

תאיר איפרגן:  זה, אגב, גם בגילים של חסרי מעש – צעירים וגם מבוגרים - -     

עאידה תומא סלימאן: עד גיל 25 ומעל גיל 50

תאיר איפרגן: נכון

תאיר איפרגן:  יש החלטת ממשלה שלמה לטיפול בחסרי מעש

תאיר איפרגן:  זה מהלך שאנחנו עושים גם עם המשרד לשוויון חברתי

תאיר איפרגן:  ואז בכך ששינינו את היעדים המרכזים אמורים להביא לכך שיותר גברים יופנו להכשרה, וכשהם יופנו להכשרה הם בהכרח יקבלו את דמי הקיום ואת הבוסט

תאיר איפרגן:  זאת אומרת מלכתחילה הם פעלו פחות בערוץ של הפניות גברים להכשרות מקצועיות

עאידה תומא סלימאן: לפני שיצאנו לבחירות היה דיבור על דמי קיום לצעירים שלא עבדו בעבר

עאידה תומא סלימאן:  האם החלטתם בסופו של דבר שעד גיל - - - מקבלים דמי קיום?      

תאיר איפרגן: לא, אין הגבלה של הגיל

תאיר איפרגן:  אנחנו מגבילים בהיקף ההכשרה

תאיר איפרגן:  זאת אומרת עובדים לכל הפחות 15 שעות בשבוע ו-200 שעות הכשרה - -     

ינון אזולאי: תודה

תאיר איפרגן: סליחה רגע, אני רק אגיד שככל שיש לך יותר ילדים ובטח ביישובים של דירוג סוציו-אקונומי 4-1 זה עוד תנאי

עאידה תומא סלימאן: אז דמי הקיום יותר גבוהים

תאיר איפרגן: אני מקווה שבכך נצליח להראות שינוי בנתונים

ינון אזולאי: תודה

ינון אזולאי:  אדם בלומנברג, ההסתדרות החדשה, בבקשה

אדם בלומנברג: אדם בלומנברג, סמנכ"ל כלכלה ומדיניות

אדם בלומנברג:  תודה רבה לך, קודם כול, על כינוס הישיבה והוועדה

אדם בלומנברג:  אני מתחבר לאמירה שלך שאנחנו נמצאים כרגע בתקופה של אי ודאות

אדם בלומנברג:  חלק מזה זה הצעדים למניעת האינפלציה והעלאות הריבית שיכולות להכניס אותנו בעתיד הקרוב למיתון ומשם לגלי אבטלה יותר גדולים

אדם בלומנברג:  אני חייב לומר שאנחנו, לפחות, במקומות המאורגנים לא מזהים איזשהו גל כרגע

אדם בלומנברג:  יש לנו כמה אירועים נקודתיים שאנחנו מטפלים בהם, בין השאר בטכנולוגיית "להבים" בסיוע יושב-ראש הוועדה

אדם בלומנברג:  בהמשך לאמירות קודמות אני רוצה לומר שאין פה אירוע של מצוקה כלכלית בטכנולוגיית "להבים", יש פה אירוע עסקי של Pratt & Whitney שרוצה להעתיק את הטכנולוגיה ואת המידע שלה לארצות-הברית, וכל הניסיונות לחבר את זה למצוקה לתקציבית לא קשורים לזה

ינון אזולאי: אנחנו מסתכלים על זה כך שבסופו של דבר 900 עובדים יהיו בחוץ

ינון אזולאי:  אגב, אנחנו גם יודעים שאתה צודק כי גם הציעו להם לקנות והם מסרבים

אדם בלומנברג: נכון

אדם בלומנברג:       בצד השני אני רוצה להתייחס לעוד מקום עבודה שהתייחסת אליו – מלט הרטוב

אדם בלומנברג:  לצערי, הייתי צריך להיות בשיחות משא ומתן ולראות את העובדים האלה בתהליך לקראת סיום, וזה מאוד כואב

אדם בלומנברג:  אבל, כן, הכתובת הייתה על הקיר בהקשר של תעשיית המלט בישראל

אדם בלומנברג:  אני מזכיר שהמשק פתח לייבוא את המלט

אדם בלומנברג:  יש לנו מחירי היצף של המלט התורכי

אדם בלומנברג:  היום זה מלט הרטוב ומחר זה יהיה גם מפעל נשר

ינון אזולאי: סליחה שאני מפסיק אותך

ינון אזולאי:  היה פה דיון בנושא הזה שיזמתי אותי והתרענו על זה

ינון אזולאי:  כולם ישבו סביב השולחן וגם דיברנו על המחצבות ועל המלט של הייבוא

ינון אזולאי:  אנחנו התרענו ואמרנו שזה יביא לפיטורי עובדים, והנה זה מגיע

אדם בלומנברג: אז יש יכולת לשר הכלכלה להטיל מס היצף על תעשיית המלט מכיוון שהמלט התורכי נמכר פה במחירים יותר נמוכים מאשר הוא נמכר אפילו בתורכיה

אדם בלומנברג:  מנסים להרוס פה את התעשייה הישראלית

אדם בלומנברג:  אז  אל תתפלאו שאחרי שמפעל "נשר" ייסגר המחירים יעלו ב-40% או 50%

ינון אזולאי: נכון

ינון אזולאי:  המחירים יעלו חזרה

אדם בלומנברג: בסוף בראייה הכלכלית ארוכת הטווח אנחנו גם הורסים תעשייה ישראלית וגם בסוף זה לא מתגלגל למחירים לצרכן

אדם בלומנברג:       בגלל שהמקומות מאורגנים יש פחות פיטורים ופחות דברים שמגיעים אליכם כי האצבע לא קלה על ההדק במקומות המאורגנים ויש פרטנר

אדם בלומנברג:  גם לנו יש מקורות שאנחנו יודעים להכניס את היד לכיס

אדם בלומנברג:  עשינו את זה גם באל על וגם במחלבות רמת הגולן בשנים האחרונות

אדם בלומנברג:  נתנו הלוואות ועזרנו להחזיר את הפעילות ולייצר תכניות הבראה

ינון אזולאי: אוסם, למשל?      

אדם בלומנברג: עם אוסם אנחנו נמצאים בתיחום האירוע

אדם בלומנברג:  זה אירוע שירד ממאות לעשרות ואני מקווה שייגמר בעובדים בודדים, אם בכלל

ינון אזולאי: סודה-סטרים?      

אדם בלומנברג: סודה-סטרים לא מאוגדת, ולכן, לצערי, אני לא יכול להתערב שם

אדם בלומנברג:  אבל בכל מקום שאנחנו יכולים אנחנו מתערבים

אדם בלומנברג:       חשוב לי להגיד שאנחנו נמצאים במהלך אסטרטגי משותף עם זרוע העבודה ועם נשיאות המגזר העסקי זה שנתיים

אדם בלומנברג:  זרוע העבודה עוברת תהליך עמוק מתוך הבנה של צרכי המעסיק וגם העובדים בשנים האחרונות

אדם בלומנברג:  כרגע היא נמצאת תחת קורת גג של התעשייה וגם של התעסוקה יחד

אדם בלומנברג:  לדעתי, זה הבית הנכון, ובתוך התהליך האסטרטגי הזה חשוב מאוד שזרוע העבודה לא תפוצל כדי להמשיך את התהליך הזה

אדם בלומנברג:  כי גם הפיטורים – כמו שב-91' היו לנו גלי אבטלה וב-2001 וב-2002 היו לנו גלי אבטלה וכמו בגל של הקורונה לפני שנתיים – גם יגיע עוד גל אבטלה

אדם בלומנברג:  ואז נגיע לדיון בוועדת הכספים ויגידו, איפה המוכנות? איפה התכניות האסטרטגיות ארוכות הטווח? אז יש תהליך, יש מגמה

אדם בלומנברג:  אסור להרוס את המגמה הזאת

ינון אזולאי: אבל כן צריכה להיות תכנית מגרה עם כסף

ינון אזולאי:  על זה דיברנו, וזה גם מה שמיכאל אומר – שימו 3-2 מיליארד דולר, לא משנה כמה

ינון אזולאי:  אולי גם ההסתדרות תהיה שותפה לזה ותגיד כמה צריך כדי לשים בצד

ינון אזולאי:  כדי שאם, חלילה, מפעל נופל יהיה בשביל לשקם אותו ולעזור לו כדי שהעובדים האלה לא ילכו הביתה

אדם בלומנברג: יש לנו גוף כזה

אדם בלומנברג:  זה הקרן לסיוע למפעלים במצוקה שנמצא במשרד הכלכלה והתעשייה

אדם בלומנברג:  לצערי, יש לו היקפי ניצול ושימוש מאוד נמוכים, ואפשר להתלבש על התשתית הזאת

ינון אזולאי: כמה יש בו?      

אדם בלומנברג: אני לא יודע

אדם בלומנברג:  זה צריך לשאול את מנכ"ל משרד הכלכלה

אדם בלומנברג:  אבל יש שם תקציב שהוא, לצערי, בתת-ניצול

אדם בלומנברג:  אנחנו נמצאים בוועד המנהל יחד עם נשיאות - - -     

מיכאל ביטון: היושב-ראש, זה שזרוע העבודה הגיעו אני נותן להם שאפו

ינון אזולאי: אבל זה שמשרד הכלכלה לא הגיע - -     

מיכאל ביטון: אני מקווה שגם התפקוד שלהם לא ייפגע במעבר; שזה יהיה מעבר חלק

מיכאל ביטון:  אבל האוצר, משרד הכלכלה, הקרן לעידוד השקעות ועוד גופים רבים שאמורים לתמוך בעולם העסקי כשהוא במשבר לא הגיעו

ינון אזולאי: האוצר הגיע

ינון אזולאי:  נועה שוקרון פה

מיכאל ביטון: נועה שוקרון פה, סליחה

מיכאל ביטון:  האוצר פה

מיכאל ביטון:  אז שיגידו גם מה בכוונתם לעשות בתחום בחוק ההסדרים, בתקציבים וכמה כסף יש בסעיפים האלה

ינון אזולאי: תודה, חבר הכנסת ביטון

אימאן ח'טיב יאסין: צריך להגיש תכנית סדורה לוועדה מה התכנית לכל הדברים שהועלו בפני כל הגורמים האלה

אדם בלומנברג: חבר הכנסת אזולאי, אז אולי אם אפשר לסיים בשני משפטים

ינון אזולאי: בבקשה

אדם בלומנברג: יש לנו הפלטפורמה הזאת, יש היום שולחן עגול שקוראים לו מינהלת המעסקים ופיתוח ההון האנושי

אדם בלומנברג:  גם זרוע העבודה נמצאת שם, גם המעסיקים, גם העובדים וגם משרד האוצר

אדם בלומנברג:  אנחנו יושבים ביחד, אנחנו יכולים לנהל תהליך כזה, אנחנו בעיצומו של תהליך, וחשוב שהממשלה תאמץ את המסקנות, ונוכל לייצר תכנית אסטרטגית ארוכת טווח יחד

ינון אזולאי: תודה רבה

ינון אזולאי:  חבר הכנסת דלל, בבקשה

אליהו דלל: פיטורים זה לא דבר שקורה ביום אחד

אליהו דלל:  בתפיסה שלנו אנחנו מנסים לבדוק הוזלת המחירים, אנחנו מדברים על יוקר המחיה

אליהו דלל:  יש לנו פה תעשייה

אליהו דלל:  אין ספק שאנחנו צריכים לשמור על התעשייה שלנו כי כשמדברים על יוקר המחיה ועל פתיחת התחרות לייבוא נוצר מצב שבמדיה מסוימת אנחנו פוגעים גם בתעשייה המקומית

אליהו דלל:  לכן תפקיד המדינה הוא ליצור איזון בין הייבוא הזול לבין הייצור המקומי שצריך להיות הרבה יותר חכם, הרבה יותר מפותח, הרבה יותר עם ייחודיות מסוימת כדי שהתעשייה תהיה חכמה

אליהו דלל:  גם ב-low tech אתה יכול להיות חכם

אליהו דלל:  אתה יכול לייצר מוצרים שהם שונים ולהיכנס לנישות שונות לחלוטין

אליהו דלל:  לכן תפקיד המדינה הוא לא לעסוק רק בפיטורים באותו רגע שהמפעל נסגר

אליהו דלל:  תפקיד המדינה צריך להיות, קודם כול – להוריד את המחירים, יוקר המחיה, ייבוא, תחרות – הכול בריא

אליהו דלל:  דרך אגב, גם אני הייתי במפעל שהתחרות בו הייתה גדולה מאוד

אליהו דלל:  אני לא יכולתי להתחרות מול ייבוא מסין או מרומניה כאשר עלות הייצור שלי הייתה פי שניים מהייבוא

אליהו דלל:  אבל הסבתי את המוצרים למוצרים חכמים יותר ואז יכולתי להתחרות

אליהו דלל:  לכן תפקיד המדינה צריך ללכת קצת אחורה, לעשות את זה יחד עם התאחדות התעשיינים ויחד עם לשכת המסחר, יחד עם המועצות המקומיות ועם אזורי התעשייה

אליהו דלל:  עוד קדימה לראות מה הבעיות, לתת את הכלים

אליהו דלל:      לפני כמה חודשים דיברו על נושא החקלאות

אליהו דלל:  גם בחקלאות יש מוצרים חכמים

אליהו דלל:  לדוגמה, עגבניות שרי זה ייצור ישראלי

אליהו דלל:  עגבנייה רגילה נמכרת ב-5 שקלים ועגבניית שרי נמכרת ב-20 שקלים, וקונים אותה

אליהו דלל:  אותו דבר צריך לעשות גם לגבי התעשייה

ינון אזולאי: אם אפשר לקצר, חבר הכנסת דלל

אליהו דלל: מה שאני מנסה לומר, חברים, זה שאנחנו צריכים ללכת צעד אחורה, לבחון את המפעלים ולראות מה הבעיות שלהם ואיך אפשר להסב ולטפל בבעיות של מפעלים, להיכנס למוצרים חכמים יותר כדי להתחרות גם בנושא של יוקר המחיה מול תחרות חו"ל, ייבוא

ינון אזולאי: תודה רבה

ינון אזולאי:  חבר הכנסת חנוך מלביצקי, בבקשה

חנוך דב מילביצקי: אני שומע את הדיון, ומצד שני גם דיברתי עם מכרים וחברים מענף הבנייה, החקלאות והסיעוד, ושם יש מחסור בידיים עובדות וכל הזמן רוצים עוד ועוד מכסות ייבוא

חנוך דב מילביצקי:  אז מצד אחד אנחנו מייבאים כוח עבודה ומצד שני אנחנו מנסים לפתור פה בעיות תעסוקה

חנוך דב מילביצקי:  אני לא חושב שזה לפורום המקצועי, אלא יותר לפורום שלנו

חנוך דב מילביצקי:  אנחנו חברי הכנסת צריכים לתת את הדעת בצורה רצינית מתי שמים לדבר הזה סוף

חנוך דב מילביצקי:  בסוף לא כולם במדינת ישראל יוכלו לעבוד בהייטק ולא כולם יוכלו להיות מנהלים, וצריך לראות מתי לדבר הזה עושים ניתוב מושכל למה שהמדינה צריכה במקום לייצר פתרונות מלאכותיים לענפים שהם אולי פחות רלוונטיים

ינון אזולאי: תודה רבה

ינון אזולאי:  ששי שדה, ההסתדרות הלאומית, בבקשה

ששי שדה: תודה

ששי שדה:  ראשית אני מבקש לברך את חברי הכנסת ואת הוועדה על היוזמה

ששי שדה:  זה לא ברור שיש יוזמה כזאת שרואים משבר עוד לפני שאנחנו מגישים את הבקשות

ששי שדה:  זה בהחלט ראוי להערכה, וחבל שיש פה פחות אנשים ממה שחשבנו

ששי שדה:  מי שמסתכל על הנתונים רואה שברבעון האחרון של שנת 2022 התאפיין במגמת פיטורים די רחבה

ששי שדה:  אנחנו מדברים על 7,000 מפוטרים בהייטק, ולדעתי, פי שניים בתעשייה או בכל התחומים האחרים

ששי שדה:  זה מאפיין גם בפיננסים, לא רק בתעשייה ובהייטק

ששי שדה:  אנחנו רואים שזה נוגע בכל סוגי האוכלוסייה

ששי שדה:       אנחנו צריכים לתת דגש לשני דברים עיקריים: ראשית, המשק נמצא על סף מיתון וברגע שיש מפוטרים, לא רק המפוטרים עצמם מקטינים את הצריכה, אלא גם מעגלים שניים ושלישיים, והקטנת הצריכה תגדיל את המיתון, והמיתון יגדיל את מספר המפוטרים

ששי שדה:  לכן שמחתי לשמוע אתכם אומרים שצריך להקים ועדות עשייה ושולחנות עבודה

ששי שדה:  צריכים להקים את השולחנות האלה ולחשוב בדיוק איך אנחנו מכינים את המשק לקראת גל פיטורים נוסף

ששי שדה:  גם הריבית צפויה לעלות ולעבור 4%, הוצאות המימון של המפעלים יגדלו

ששי שדה:  אנחנו רואים מאפיינים חדשים שאנחנו לא רגילים לראות אותם, אלה לא פיטורים רוחביים

ששי שדה:  אלה לא פיטורים רוחביים

ששי שדה:  אנחנו רואים גם מפעלים חזקים כמו "אוסם" ו"להבים" שמבקשים לפטר עובדים

ששי שדה:  יש לכך לא מעט סיבות שאנחנו צריכים לראות מהן, לבדוק אותן ולהיכנס לפרטי פרטים ולנסות לטפל בהן ולעצור את גל הפיטורים הזה

משה גפני: מצד שני מי שכן מפוטר – אנחנו יודעים למצוא לו הרבה פתרונות

משה גפני:  כפי שאמרו פה זרוע העבודה אנחנו יודעים על לא מעט מקומות שאנחנו צריכים לשלב עובדים בהם, צריך לעשות הכשרות; צריך לתת דגש גם על יוצאי אקדמיה שמסיימים את הלימודים שלהם, איך משלבים אותם בעבודה

משה גפני:  בהחלט צוות עבודה יעיל ואפקטיבי, לא של דיבורים, שיודע להביא פתרונות הוא בהחלט נדרש כאן

משה גפני:  אני אשמח אם הוועדה תקים אותו כמה שיותר מהר, ואנחנו בטח נרצה לקחת בו חלק

משה גפני:  תודה רבה

משה גפני: תודה רבה

משה גפני:  בבקשה, משה יפרח

משה גפני:  אם אפשר במשפט כי אנחנו חייבים לסיים את הדיון

משה שמיר: אני סמנכ"ל שירות תעסוקה

משה שמיר:  אני פחות אתייחס לפתרונות איך למנוע פיטורים – יש הגופים שאחראים לזה

משה שמיר:  רק לשאלתך, חבר הכנסת אזולאי, אומרים שאנחנו נמצאים כבר באיזשהו גל, ואם אנחנו בשירות התעסוקה מסתכלים על תמונת המצב נכון להיום אנחנו רואים שיש פחות מצטרפים חדשים לשירות תעסוקה

משה שמיר:  זה אולי מפתיע אנשים מסוימים אבל אנחנו כן מבינים שיש מעבר של אנשים בין מקומות עבודה

משה שמיר:  זאת אומרת יכול להיות שמספר המפוטרים הוא גדול אבל הם מוצאים עבודה אז מבחינתנו המצב הוא טוב

משה שמיר:  אז, קודם כול, יש ירידה במספר המצטרפים, ואולי בתמהיל של המצטרפים יש עלייה קטנה, מינורית בתפקידי ההייטק

משה שמיר:  אבל היא ממש מינורית

משה שמיר:  מבחינתנו בסופו של דבר ככל שאנשים עוברים בין עבודות זה בסדר, פחות מצטרפים אלינו

משה שמיר:       לכשיגיע – ואני מקווה שלא יגיע מצב של פיטורים או גלים של פיטורים או מפעלים שסוגרים ומפטרים לא מעט עובדים – יש לנו תהליך עבודה מול אותם מפעלים של ליווי מפוטרים שאנחנו מנסים למנוע מהם להגיע אלינו לשירות התעסוקה

משה שמיר:  אנחנו מגיעים כבר לחצרות המפעלים, נותנים להם מענה ומנסים לאתר להם מקומות עבודה, כי כמו שאמרה פה תאיר, יש לא מעט משרות פנויות

משה שמיר:  אנחנו מנסים למנוע מהם להגיע ולהתחיל לקבל אבטלה ולנסות לאתר להם מקומות עבודה תוך כדי שהם נמצאים אצל המעסיק שמתעתד לפטר אותם

משה שמיר:  יש לא מעט כלים

משה גפני: תודה רבה

משה גפני:  תאיר, אני רוצה תכנית מה קורה אם, חלילה

משה גפני:  אם הכול בסדר, אז הכול בסדר

משה גפני:  אם המצב נשאר סביר אז נשאר סביר, אז את עושה את עבודתך - -     

אימאן ח'טיב יאסין: אבל המצב הקיים עדיין לא סביר ולא בסדר

משה גפני: אנחנו לא נמצאים במצב של קטסטרופה

משה גפני:  אפשר לטפל בזה וצריך לטפל בזה

משה גפני:  זאת העמדה שלנו ואנחנו שומעים את זה גם ממנה ואנחנו מבקשים ממנה לטפל בעניין

משה גפני:  אני אומר: מה עושים עם המצב הזה אם תהיה קריסה של מפעלים? האם אנחנו עוזרים להם? חבר הכנסת ביטון, מה קורה אם מפעל נופל ולפעמים מאות ולפעמים אלפי עובדים נשארים בלי עבודה וצריך איזושהי קרן שתעזור למפעלים מהסוג הזה

משה גפני:  אם יש בפריפריה או אפילו ביישוב ערבי יש איזה מפעל קורס – המדינה לא יכולה לעמוד מהצד מכיוון שזה הרבה מאוד עובדים שנשארים בלי תעסוקה, משפחות שנמצאות במצוקה

משה גפני:  האם יש תכנית כזאת? הולך להגיע תקציב – האם בתקציב הזה תהיה תשובה לעניין של מפעלים שנמצאים בקריסה שאנחנו נוכל לעזור להם

משה גפני:  אני מבקש שתגידו לי האם אתם הולכים לתכנית כזאת?     חבר הכנסת ינון אזולאי, זה מה שהתכוונת בהצעה לסדר?      

ינון אזולאי: חד וחלק

ינון אזולאי:  אנחנו רוצים לדעת לקראת מה אנחנו הולכים

תאיר איפרגן: משרד האוצר יתייחס לדיוני התקציב

תאיר איפרגן:  אני רק אגיד שאנחנו נבנה מערך משולב שבו נציג לך גם את החלק של משרד הכלכלה על הכלים לסיוע למפעל וגם את החלק של זרוע העבודה לסיוע - - -     

אימאן ח'טיב יאסין: אדוני היושב-ראש, אני רוצה להוסיף עוד משהו בסוגיה הזאת

אימאן ח'טיב יאסין:  הכול טוב ויפה לגבי מפעלים אבל יש לנו סיטואציה בתוך החברה הערבית שדיברנו עליה, לגבי צעירים בגיל עבודה 25 ומטה ו-55 ומעלה

אימאן ח'טיב יאסין:  יש תכנית גם לגביהם? אני מבקשת תכנית לתקצוב

משה גפני: אני לא אמשיך

משה גפני:  אני רוצה תכנית לגבי המגזר הערבי כפי שהעלתה חברת הכנסת אימאן ח'טיב יאסין

משה גפני:  אני מבקש על הנושא הזה תכנית

תאיר איפרגן: יש תכניות קיימות

משה גפני: בסדר

משה גפני:  תודה רבה, רבותיי

משה גפני:  הפסקה שלוש דקות ולאחר מכן אנחנו דנים בנושא של מינוי מנכ"ל הכנסת